《登东坑稍箕窠最高峰》
明代·吴与弼

寒窗倦局促，兹晨脱樊笼。远随伐木伴，旸谷舒孤踪。

奇峰发高兴，迤逦缘霜丛。沃咽有山果，爽袂来天风。

是时雨初霁，心赏超鸿濛。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。